turjo4nis/wikipedia-bn-dump-20250701 huggingface dataset:
হামারি আধুরি কাহানী

হামারি আধুরি কাহানী (বাংলাঃ আমাদের অসমাপ্ত গল্প) বিশেষ ফিল্মস এবং ফক্স স্টার স্টুডিও ব্যানারের অধীনে মোহিত সুরি দ্বারা নির্দেশ এবং মহেশ ভাট দ্বারা নির্মিত একটি ভারতীয় রোমান্টিক চলচ্চিত্র। চলচ্চিত্রটিতে অভিনয় করেন ইমরান হাশমি, বিদ্যা বালান, এবং রাজকুমার রাও। চলচ্চিত্রটি মাহেশ ভাট এর বাবা, নানাভাই ভাট, শিরিন মোহাম্মদ আলী এবং তার মা এর প্রেম কাহিনী উপর ভিত্তি করে নির্মিত।

পটভূমি
সিনেমার শুরুতে দেখা যায় এক মহিলা (বাসুধা) বাস থেকে নামলেন। বাস্তার জেলার ১৫ কি.মি. আগে। কিছু পথ হাটার পরেই নিচে পড়ে যায়। একটি বয়স্ক মানুষ (হরি) তার স্ত্রী হ্যালুসিনেশন সম্পর্কে সাইকোলজিস্ট দেখতে যান। সিনেমায় বাসুধা এর অতীত এবং তার ছেলে সম্পর্কে জানা সত্ত্বেও,আরাভ  তার প্রেমে পড়ে যায়। আর সেই সময় হরি (বাসুধার স্বামী) নিখোজ। হরি ফিরে আসার পর বাসুধা বিভ্রান্তে পড়ে যান, তিনি আসলেই কাকে চাছেন। একদিকে স্বামী আর একদিকে ভালোবাসার মানুষ। সিনেমার শেষে দেখা যায় আরাভ এবং বাসুধা মারা যায়, হরি তার স্ত্রীকে প্রচন্ড ভালোবাসেই যাচ্ছেন।

চরিত্র রূপায়ন
 ইমরান হাশমি (আরাভ রুপারেল)
 বিদ্যা বালান (বাসুধা প্রসাদ)
 রাজকুমার রাও (হরি)
 সারা খান (নায়লা)
 মাধুরিমা তুলি (আভনী)

গান
এই চলচ্চিত্রের সঙ্গীতায়োজন করেছেন অমি মিশ্র, জিৎ গাঙ্গুলি এবং মিথুন।

আয়

একদিক থেকে ‘হামারি আধুরি কাহানি’ চলচ্চিত্রটিকে গড় সফল আর আরেক বিবেচনায় ব্যর্থ বলা যায়। প্রথমত চলচ্চিত্রটির আয় যেমন পূর্বাভাস দেয়া হয়েছিল তাই হয়েছে। কিন্তু কয়েকটি কারণে চলচ্চিত্রটি একক চলচ্চিত্রের সুবিধাটি আদায় করে নিতে পারেনি। এর অন্যতম যে ‘জুরাসিক ওয়ার্ল্ড’ তা বলার অপেক্ষা রাখে না। ইমরান হাশমি হাশমি আর বিদ্যা বালান অভিনীত ‘দ্য ডার্টি পিকচার’ (২০১১) ফিল্মটির মতো আয় (১৯০ কোটি রুপি) করতে না পারলেও তাদের শেষ ফিল্ম ‘ঘনচক্কর’-এর (২০১৩) পরিণতিও বরণ করতে হবে না ফিল্মটিকে। ৩০ কোটি রুপিতে নির্মিত শেষোল্লেখিত ফিল্মটি আয় করেছিল ৩৮ কোটি রুপি। মোহিত সুরির পরিচালনায় নির্মিত বলে ‘হামারি আধুরি কাহানি’কে নিয়ে দর্শক আর বোদ্ধাদের অনেক প্রত্যাশা ছিল। তা পূরণ হয়নি পুরোপুরি। বাড়াবাড়ি রকম মেলোড্রামার কারণে কাহিনীর বিস্তার ক্লান্তিকর মনে হতে পারে। প্রোমো দেখে কিন্তু সেভাবে এতোটা মেলোড্রামা থাকবে তা মনে হয়নি। মহেশ ভাট বিশেষ প্রডাকশনের ব্যানারে তার অভিজ্ঞতা থেকে ধার নিয়ে চলচ্চিত্রটি নির্মাণ করিয়েছেন।

তথ্যসূত্র

বহিঃসংযোগ
 

ভারতীয় চলচ্চিত্র
২০১৫-এর চলচ্চিত্র
কলকাতায় ধারণকৃত চলচ্চিত্র
মুম্বইয়ের পটভূমিতে চলচ্চিত্র
ফক্স স্টার স্টুডিওসের চলচ্চিত্র
কলকাতার পটভূমিতে চলচ্চিত্র
ভারতে ব্যভিচার সম্পর্কে চলচ্চিত্র
জিৎ গাঙ্গুলী সুরারোপিত চলচ্চিত্র
দুবাইয়ে ধারণকৃত চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় প্রণয়ধর্মী নাট্য চলচ্চিত্র
ছত্তিশগড়ের পটভূমিতে চলচ্চিত্র
হিমু মামা

হিমু মামা জনপ্রিয় ঔপন্যাসিক হুমায়ূন আহমেদ এর বিশেষ চরিত্র 'হিমুকে' নিয়ে লেখা একটি উপন্যাস, যা ২০০৪ সালে 'অবসর প্রকাশনী' থেকে প্রকাশিত হয়।

প্রচ্ছদ 
ধ্রুব এষ

পটভূমি 
হুমায়ুন আহমেদের সৃষ্ট একটি চরিত্র হচ্ছে 'হিমু'। শিরোনামে 'হিমু' কথাটি থাকলেও এই বইয়ে হিমু চরিত্রের উপস্থিতি নেই কোথাও। বইটির কাহিনী 'শুভ্র' নামের একটি ছেলেকে কেন্দ্র করে, যে 'হিমু' হওয়ার চেষ্টা করে এবং তা করতে গিয়ে বিভিন্ন মজার ঘটনা ঘটায়। শুভ্রের ভাগ্নে 'টগর' এসব ঘটনা ডায়েরিতে লিখে রাখে; আর এখানে থেকেই বইটির নাম দেয়া হয়েছে হিমু মামা।

আরও দেখুন
 হিমু
 হুমায়ূন আহমেদের সৃষ্টিকর্ম

তথ্যসূত্র

বহিঃসংযোগ

 হিমু মামা, হুমায়ূন আহমেদ-সাহিত্য ডট কম

২০০৪-এর বই
২১শ শতাব্দীর উপন্যাস‎
বাংলা ভাষার উপন্যাস
২০০৪-এর বাংলাদেশী উপন্যাস
বাংলা ভাষার বাংলাদেশী উপন্যাস
হিমু সংক্রান্ত উপন্যাস
হুমায়ূন আহমেদের উপন্যাস
মূকাভিনয়

মূকাভিনয় একটি স্বতন্ত্র শিল্প মাধ্যম। মূকাভিনয় অর্থ হচ্ছে মুখে শব্দ না করে বা সংলাপ ব্যবহার না করে শারীরিক বিভিন্ন অঙ্গভঙ্গির মাধ্যমে মনের ভাব প্রকাশ করা। নাট্যশিল্পের এক বিশেষ দিক হচ্ছে এই মূকাভিনয়। বস্তুর অস্তিত্ব না থাকা সত্বেও বিভ্রমের মাধ্যমে অর্থাৎ দর্শকের চোখে বিভ্রম ঘটিয়ে সেই বস্তুকে অস্তিত্বে নিয়ে আসার এক আকর্ষণীয় কৌশল হচ্ছে মূকাভিনয়। প্রাচীন রোমান যুগে এই শিল্পের প্রথম চর্চার ইতিহাস পাওয়া যায়। প্রাচ্য-পাশ্চাত্যের অনেক জায়গায় এর চর্চা হয়েছে। গ্রিসে সম্ভবত প্রথম "Pantomime" নামের একজন মুখোশ পরিহিত অভিনেতা মূকাভিনয় প্রদর্শন করেছিলেন। Pantomime একটি গ্রিক শব্দ যার অর্থ বিশুদ্ধ অনুকৃতি।

মূকাভিনয়ের জনক বলা হয় ফ্রান্সের মার্সেল মার্সো কে। বর্তমানে প্রায় তিন ধরনের মূকাভিনয়ের চর্চা হয় সারাবিশ্বে। মূকাভিনয়, আধুনিক মূকাভিনয়, বর্তমান মূকাভিনয়।

ঐতিহ্যগত মূকাভিনয় : যা সাদা মুখে গল্প বা নাটকীয়তার মাধ্যমে অভিনীত হয়। ঐতিহ্যগত মূকাভিনয়ের জনক মার্সেল মার্সো। অনেকে আজকাল সাদা মুখে বা রঙ চঙ না মেখেই থিয়েটারের পরিচ্ছদে মূকাভিনয় করেন।

আধুনিক মূকাভিনয় : এর জনক বলা হয় এতিয়েন দেক্রু কে। তিনি ঐতিহ্যগত মূকাভিনয় থেকে মূকাভিনয়কে নতুন দিকের প্রবর্তন করেন। মূকাভিনয়ের গ্রামাটিক মুভমেন্ট নির্মাণ করেন তিনি। উদাহরণস্বরূপ বলা যায়, ন্যাচারাল পেইন্টিংস এবং অ্যাবস্ট্রাক্ট পেইন্টিংস। এতিয়েন দেক্রু ছিলেন মার্সেল মার্সোর মূকাভিনয় গুরু।

তৃতীয় স্কুলটির প্রবর্তক জাকুলিন লিকক। তিনি থিয়েটারের শিক্ষক। মুখোশ ও দেহের সমগ্র অবয়বকে মুখোশের আবরণে মুভমেন্ট নির্মাণ করেছেন তিনি।

বাংলাদেশে মূকাভিনয় 
বাংলাদেশে আধুনিক মূকাভিনয়ের চর্চা ঘটা করে শুরু হয় ১৯৭৫ সাল থেকে। বিটিভির "যদি কিছু মনে না করেন' ও 'বলাবাহূল্য' অনুষ্ঠানে প্রায়ই মূকাভিনয় দেখাতেন পার্থ প্রতিম মজুমদার। তখন থেকে ১৯৮৮ সাল পর্যন্ত বাংলাদেশের মঞ্চে একক মূকাভিনয় প্রদর্শিত হয়েছে। সেগুলি ছিল স্বল্প সময়ব্যাপী এবং সংখ্যায়ও কম। শিল্পীর পোশাকের ধরন প্রায় একই রকম হতো কালো রঙের অাঁটসাট আচ্ছাদন এবং মুখে সাদা রংয়ের প্রলেপ। বিষয়বস্ত্ত ছিল অত্যন্ত হালকা ও বিনোদনধর্মী। এ পর্বে সৃজনশীল ধ্যান-ধারণা বিশেষ একটা ছিল না। তবে নানা রকম সীমাবদ্ধতা সত্ত্বেও তখন যে কয়েকটি ভাল প্রদর্শনী হয়েছে সেগুলির মধ্যে রয়েছে জন্ম থেকে মৃত্যু, বালক ও পাখি, প্রজাপতি, জনসংখ্যা বৃদ্ধি, ফটোগ্রাফার, ঔষধ বিক্রেতা, বখাটে ছেলের পরিণতি, রিকশাওয়ালা, মাছ ধরা ইতাদি। এগুলিতে ক্যারিকেচার এবং অহেতুক হাস্যকৌতুকের স্থলে ক্ষেত্রবিশেষে বিষয়ের গভীরতা প্রকাশ পেয়েছে।

১৯৮৯ সাল থেকে একক অভিনয়ের পাশাপাশি দলগত অভিনয়ের ধারাও প্রচলিত হয়। এ ক্ষেত্রে ‘ঢাকা প্যান্টোমাইম’ অগ্রণী ভূমিকা পালন করে। ১৯৮৯ সালের ২৩ অক্টোবর প্রতিষ্ঠার পর থেকে দলটি ঢাকাসহ দেশের বিভিন্ন অঞ্চলে একক ও দলগত মূকাভিনয় পরিবেশন করে এ শিল্পকে জনপ্রিয় করে তুলতে চেষ্টা করে।

তথ্যসূত্র 

শিল্পকলা
মূকাভিনয়
তিকিনা প্রণালি

তিকিনা প্রণালি হল দক্ষিণ আমেরিকার তিতিকাকা হ্রদের উত্তরের বড় অংশ লাগো গ্রান্দে ও দক্ষিণের ছোট অংশ লাগো পেকেনিয়োর মধ্যবর্তী সঙ্কীর্ণ একটি জলপথ। স্থানে স্থানে এটি এতটাই সঙ্কীর্ণ যে মাত্র ৮০০ মিটার চওড়া। তবে প্রণালিটি যথেষ্ট গভীর। এর সর্বনিম্ন গভীরতা হল ২১ মিটার।

এটি দেশ হিসেবে বলিভিয়ার অঙ্গ। এর দুই পারে সান পেদ্রো ও সান পাবলো শহর দুটি অবস্থিত। প্রশাসনিকভাবে এই প্রণালি বলিভিয়ার লা পাজ বিভাগের অন্তর্গত মানকো কাপাক প্রদেশের সান পেদ্রো পুরসভার অধীন। বলিভিয়ার রাজধানী লা পাজ থেকে কোপাকাবানা উপদ্বীপে যাওয়ার বাস্তবে সরাসরি কোনও রাস্তা নেই। দক্ষিণের হ্রদটি পুরো ঘুরে যাওয়ার একটি রাস্তা হওয়া সম্ভব ছিল বটে, কিন্তু তার একটা বিরাট অংশই পেরুর মধ্য দিয়ে যেতে হবে। তাই কোপাকাবানা উপদ্বীপের সান পেদ্রো থেকে তিকিনা প্রণালি পেরিয়ে অপর তীরে সান পাবলো হয়ে লা পাজ যাওয়ার রাস্তাটি শুধু সংক্ষিপ্তই নয়, একমাত্র পথও। যাত্রী ও গাড়ি পরিবহনের জন্য এখানে ফেরি সার্ভিস ব্যবহৃত হয়। ফেরিতে প্রণালিটি পেরোতে ১৫-২০ মিনিট সময় লাগে। এর জন্য যাত্রীপিছু খরচ ১.৫০ বলিভিয়ানো (মোটামুটি ০.১৫ ইউরো বা ১২ ভারতীয় টাকা) ও গাড়িপিছু খরচ ৩০ বলিভিয়ানো (২০১১ সালের মে মাসের হিসেব অনুযায়ী)।

তথ্যসূত্র

বলিভিয়ার জলরাশি
দক্ষিণ আমেরিকার প্রণালি
ইশতার

ইশতার সুপ্রাচীন মেসোপটেমিয়ায় সুমের আক্কাদ আসিরিয়া এবং ব্যাবিলনিয়া সভ্যতায় জন্ম হয়েছিল। ইশতার ছিলেন মেসোপটেমিয়ার ধর্মেরই একজন অন্যতম দেবী ।

বৈশিষ্ট্য 

আদি পর্যায়ে ইশতার মূলত ছিলেন সেমেটিকভাষীদের দেবী । খ্রিস্টপূর্ব ৩০০০ অব্দে সেমিটিকরা মেসোপটেমিয়ার সুমেরিয় সাম্রাজ্যে পৌঁছানোর পর সুমেরিয় সমাজ তাদের দেবী ইশতারকে গ্রহণ করেছিল। এর একটা মূল কারণ সুমেরিয় দেবী ইনানার সঙ্গে দেবী ইশতার-এর বিস্ময়কর সাদৃশ্য । যে কারণে ইশতার এর অন্য এক নাম ইনানা। এবং ইনানার উপকথা পরিনত হয় ইশতার-এর উপকথায়। ইশতার সুমেরিয় রাজধানী উরুক নগরে মহা সমারোহে পূজিত হতে থাকেন। পরে ইশতার ব্যাবিলনের অন্যতম দেবী তে উন্নীত হন ।

পরিচয় 

দেবী ইশতার এর বাবা চন্দ্রদেব; মা আনতুম; ভাই: সূর্যদেব শামাশ ও বোন: পাতালের রানী ইরিশকিগাল। দেবী ইশতার এর বাহন সিংহ, দেবী সিংহের পিঠে চড়ে যুদ্ধ করতেন, হাতে থাকে ধনুক ও তূণ ভর্তি তীর। প্রতীক অস্টকোণ তারকা; গ্রহ: শুক্র এবং সংখ্যা পনেরো।

প্রাচীন জার্মান কবিতায় প্রাপ্ত ইশতার। প্রাচীন মেসোপটেমিয়ার উর্বরা শক্তি, প্রেম, যুদ্ধ ও যৌনতার দেবী। ধর্মীয় উপকথার জগতেদেবী ইশতার-এর স্থানএতই গুরুত্বপূর্ণ যে-তার ধারণা থেকেই পরবর্তীকালে গ্রিক যৌনতার দেবী আফ্রোদিতি, রোমান সৌন্দর্যের দেবী ভেনাস, ফ্রিজিয়ার প্রকৃতি দেবী সিবিলিও ফিনিশিয়দের স্বর্গের রানী আসতারতে-এর উদ্ভব হয়েছিল । ব্যাবিলনিয় সাহিত্যে দেবী ইশতারকে ‘জগতের আলো’, ‘ন্যায়বিচারক’, ‘আইনদাতা’,‘দেবীদের দেবী’, ‘বিজয়ের দেবী’, ‘পাপের ক্ষমাকারী’ এবং ‘স্বর্গ ও মর্তের আলো’ প্রভৃতি অভিধায় অবহিত করা হয়েছে।

ইশতার কেন্দ্রিক সিনেমা 

 Blood Feast
 Blood Diner
 Blood Feast 2: All U Can Eat

ইশতার কেন্দ্রিক বই 
 Generation "П"
 Endless (comics)

বহিঃসংযোগ 
 Greek Mythology Link, Zeus stories of Zeus in myth
 Theoi Project, Cult Of Zeus cult and statues
 Pagans Honor Zeus at Ancient Athens Temple

দেবী
যুদ্ধ দেবী
প্রেম দেবী
ভিস্কোমিটার

ভিস্কোমিটার হল প্রবাহী বা তরল পদার্থের সান্দ্রতা পরিমাপক যন্ত্র। তরলের ক্ষেত্রে তরলের প্রবাহ দশার উপর সান্দ্রতার তারতম্য হয়। এ তারতম্য সহ পরিমাপের জন্য ব্যবহৃত হয় রিওমিটার নামের এক যন্ত্র। ভিস্কোমিটার কেবল একমুখী প্রবাহ পরিমাপ করতে পারে।

সাধারণত, দুটো ঘটনা ঘটে। হয় তরল স্থির থাকে এবং বস্তু এর ভেতর দিয়ে অতিক্রম করে চলে যায় নয়তো বস্তু স্থির থাকে এবং তরল একে অতিক্রম করে চলে যায়।
২০ডিগ্রী সেলসিয়াস তাপমাত্রায় পানির গতিশীল সান্দ্রতা ১.০৩৮ মিলি প্যাসকেল- সেকেন্ড এবং এর গতিশক্তিজনিত সান্দ্রতা ১.০০২২ মিমি^২/সেকেন্ড; এই মানগুলো বিবিধ সান্দ্রতা পরিমাপের জন্য ব্যবহৃত হয়।

তরলের জন্য আদর্শ গবেষণাগার ভিস্কোমিটার

ইউ-টিউব ভিস্কোমিটার

পতনশীল গোলকের ভিস্কোমিটার

পতনশীল বলের ভিস্কোমিটার

পতনশীল পিস্টনের ভিস্কোমিটার

কম্পনশীল ভিস্কোমিটার

ঘূর্ণনশীল ভিস্কোমিটার

তাড়িৎচৌম্বকীয়ভাবে ঘূর্ণনশীল গোলকের ভিস্কোমিটার

stabinger ভিস্কোমিটার

বুদবুদ ভিস্কোমিটার

আয়তাকার দ্বি-চিড় ভিস্কোমিটার

বিবিধ প্রকার ভিস্কোমিটার

আরও দেখুন

তথ্যসূত্র

বহিঃস্থ লিংকসমূহ 

পলিমার
থং

থং হল একটি বিশেষ ধরনের পোশাক, যেটি সাধারণত অন্তর্বাস বা সাঁতারের পোশাক হিসাবে ব্যবহৃত হয়। কিছু দেশে প্রথাগত অনুষ্ঠান বা প্রতিযোগিতাতেও এই পোশাক ব্যবহৃত হয় যেমন, সুমো কুস্তি। সামনে থেকে দেখতে গেলে, থং সাধারণত একটি বিকিনির অনুরূপ, কিন্তু পশ্চাৎদেশের আবরণ যতদূর সম্ভব ন্যূনতম করা হয়। এটি সবসময় ডিজাইন করা হয় যৌনাঙ্গ, যৌনকেশ, মলদ্বার আবৃত করার জন্য কিন্তু নিতম্বের বেশিরভাগ অংশ অনাবৃত থাকে।

এটির তিনটি অংশ হল-

 ১. কোমরবন্ধনী, এটি সাধারণত সরু ইলাস্টিক, কাপড়, চামড়া বা ফিতে দ্বারা নির্মিত হয়। অনেকক্ষেত্রে এটি দুপাশে গিঁটবাধা থাকে।
 ২. পশ্চাৎ অংশ, এটি সাধারণত সরু ফিতাকৃতি হয়ে থাকে।
 ৩. সামনের অংশটি হয় তুলনামূলকভাবে অনেক চওড়া। এই দ্বিতীয় ও তৃতীয় অংশটি সাধারণত কাপড়ের হয়ে থাকে। এই দুটি অংশ দুই উরুর মধ্য দিয়ে পরস্পরের সাথে এবং সামনে ও পিছনে কোমরবন্ধনীর সাথে মাঝবরাবর সংযুক্ত থাকে।

তথ্যসূত্র

বহিঃসংযোগ

২০শ শতাব্দীর ফ্যাশন
২১শ শতাব্দীর ফ্যাশন
লাঁজরি
সাঁতারের স্যুট
স্বল্প পোশাক
২০০০-এর দশকের ফ্যাড ও প্রবণতা
১৯৯০-এর দশকের ফ্যাড ও প্রবণতা
লা পাজ

লা পাজ আনুষ্ঠানিকভাবে নয়েস্ত্রা সেনিওরা দ্য লা পাজ নামে পরিচিত, এটি বলিভিয়ার প্রকৃত রাজধানী এবং এটি বলিভিয়ার বহুজাতিক রাজ্য সরকারের আসন। ও বলিভীয় সরকারের প্রশাসনিক প্রধান কেন্দ্র (সাংবিধানিক রাজধানী ও বিচারবিভাগীয় প্রধান কেন্দ্র হল সুক্রে)। পাশাপাশি এই শহর বলিভিয়ার লা পাজ বিভাগেরও প্রশাসনিক কেন্দ্র। সমুদ্রতল থেকে এর উচ্চতা ৩৬৫০ মিটার বা ১১৯৭৫ ফুট। সেই হিসেবে এই শহর হল পৃথিবীর সর্বোচ্চ দেশীয় প্রশাসনিক কেন্দ্র। ২০০৮ সালের জনগণনা অনুযায়ী এই শহরের লোকসংখ্যা ৮,৭৭,৩৬৩ জন। পার্শ্ববর্তী বিভিন্ন শহর যেমন এল আলতো, ও ভিয়াচাকে ধরে লা পাজ মেট্রোপলিটান অঞ্চল বলিভিয়ার সবচেয়ে জনবহুল অঞ্চল। এর সামগ্রিক লোকসংখ্যা প্রায় ২৩ লক্ষ, যা বলিভিয়ার দ্বিতীয় জনবহুল শহরাঞ্চল সান্তা ক্রুস দ্য লা সিয়েরার চেয়ে বেশি।

শহরের পুরো নাম নয়েস্ত্রা সেনিওরা দ্য লা পাজ-এর আক্ষরিক অর্থ হল "আওয়ার লেডি অফ পিস"। স্পেনীয় বিজেতা বা কঙ্কিস্তাদোররা ১৫৪৮ সালে যখন এই শহর প্রতিষ্ঠা করেন, সেই সময় স্পেনীয় বিজেতা গনথালো পিসার্‌রো (বিখ্যাত স্পেনীয় বিজেতা ফ্রান্সিসকো পিসার্‌রোর এক সৎ ভাই) ও পেরুর প্রথম স্পেনীয় গভর্নর ব্লাসকো নুনেজ ভেলা'র মধ্যে বিরোধের অবসানকে স্মরণ করতেই শহরের এইরকম নাম। সে' সময়ের ঐ অঞ্চলের একটি পুরনো আমেরিন্ডিয়ান বসতি লাজা'র স্থলেই এই শহর প্রতিষ্ঠা করা হয়। ১৮৯৮ সাল থেকে এই শহর বলিভিয়ার প্রধান প্রশাসনিক কেন্দ্র।

চোকুইয়াপু নদীর উপত্যকায় অবস্থিত এই শহর চারপাশের মূল আলতিপ্লানো উচ্চভূমির থেকে প্রায় ১৪০০ ফুট বা ৪১০ মিটার নিচে অবস্থিত বেসিনে স্থাপিত। রেলপথ ও সড়কপথে এই শহর চিলি ও পেরুর বিভিন্ন সমুদ্রবন্দরগুলির সাথে যুক্ত। শহরের বিমানবন্দরটি অনেক উঁচুতে আলতিপ্লানো উচ্চভূমির উপরে ১৩,৩২৫ ফুট বা ৪০৬১ মিটার উচ্চতায় অবস্থিত ও বিশ্বের সর্বোচ্চ আন্তর্জাতিক বিমানবন্দর।

তথ্যসূত্র

বহিঃসংযোগ 

দক্ষিণ আমেরিকার রাজধানী
বলিভিয়া
নগর
দেবকাঞ্চন

দেবকাঞ্চন বা রাঙা কাঞ্চন (বৈজ্ঞানিক নাম: Phanera purpurea) হচ্ছে Fabaceae পরিবারের একটি উদ্ভিদ প্রজাতি যেটির আদি নিবাস হচ্ছে চীন (যার অন্তর্ভুক্ত হংকং) এবং দক্ষিণ-পূর্ব এশিয়া।

বিবরণ

দেবকাঞ্চন ছোট থেকে মাঝারি আকারের পর্ণমোচী বৃক্ষ, ৮-১০মিটার উঁচু, মাথা ছড়ান। পাতা মাথার দিকে ২-বিভক্ত, লতির আগা চোখা বা ভোতা। ফুল ৬-৮ সে.মি. চওড়া, সুগন্ধি, সাদা বা বেগুনি। কয়েকটি একত্রে একটি ডাঁটায়, ফোটে হেমন্তে, সারা গাছ ভরে। অসমান ও লম্বাটে ৫টি পাপড়ি, মুক্ত। শুঁটিগুলি শিমের মতো ৩০ সে.মি.(১২ ইঞ্চি) লম্বা। এতে ১২ থেকে ১৬টি বীজ থাকে। চৈত্রমাসে নিষ্পত্র গাছে ঝুলন্ত ফলগুলি সশব্দে ফেটে বীজ ছড়ায়। বীজের থেকে চাষ হয়।

চিত্রশালা

তথ্যসূত্র

বহিঃসংযোগ

Phanera purpurea L., Purple camel's foot

ভারতের উদ্ভিদ
চীনের উদ্ভিদ
মালয়েশিয়ার উদ্ভিদ
নেপালের উদ্ভিদ
পূর্ব এশিয়ার উদ্ভিদ
আলংকারিক উদ্ভিদ
হংকংয়ের উদ্ভিদ
ভারতীয় উপমহাদেশের উদ্ভিদ
উদ্যান উদ্ভিদ
এশিয়ার উদ্যান উদ্ভিদ
মিয়ানমারের উদ্ভিদ

আরও  পড়ুন 
 রক্তকাঞ্চন
 শ্বেতকাঞ্চন
মিলোরাদ কেভিচ

মিলোরাদ কেভিচ (, ; জন্ম ৩১ মে, ১৯৮৪) একজন অবসরপ্রাপ্ত সার্বিয়ান সাঁতারু। তিনি আমেরিকাতে জন্ম গ্রহণ করেন।

সাঁতারু জীবন 
মিলোরাদ কেভিচ ক্যালিফোর্নিয়াতে জন্মগ্রহণ করেন এবং ওখানেই টুস্টিন হাই স্কুল-এ পড়াশোনা করেন। এ সময় তিনি জাতীয় হাই স্কুল প্রতি্যোগিতায় ৫০ ইয়ার্ড মূক্ত সাতারে ৪টি সি আই এফ রেকর্ড করেন।

অলিম্পিক জীবন
তিনি ২০০,২০০৪,২০০৮,২০১২ অলিম্পিকে অংশ নেন। বেইজিং অলিম্পিক ২০০৮ এ তিনি সার্বিয়ার হয়ে প্রথম অলিম্পিক পদক পান।

তথ্যসূত্র 

১৯৮৪-এ জন্ম
জীবিত ব্যক্তি
মার্কিন সাঁতারু
সার্বীয় সাঁতারু
পুরুষ ফ্রিস্টাইল সাঁতারু
সাঁতারে ইউরোপিয়ান অ্যাকুয়াটিক চ্যাম্পিয়নশিপ পদক বিজয়ী
মার্কিন পুরুষ ফ্রিস্টাইল সাঁতারু
২০০০ গ্রীষ্মকালীন অলিম্পিকের সাঁতারু
২০০৪ গ্রীষ্মকালীন অলিম্পিকের সাঁতারু
২০০৮ গ্রীষ্মকালীন অলিম্পিকের সাঁতারু
২০১২ গ্রীষ্মকালীন অলিম্পিকের সাঁতারু
পুরুষ বাটারফ্লাই সাঁতারু
সাঁতারে সাবেক বিশ্বরেকর্ডধারী
সাঁতারে বিশ্ব সাঁতার প্রতিযোগিতার পদক বিজয়ী
২০০৮ গ্রীষ্মকালীন অলিম্পিকের পদক বিজয়ী
মার্কিন পুরুষ বাটারফ্লাই সাঁতারু
২১শ শতাব্দীর মার্কিন পুরুষ ক্রীড়াবিদ
২০শ শতাব্দীর মার্কিন পুরুষ ক্রীড়াবিদ
গথিক শিল্প

ইউরোপে শিল্প ইতিহাসে ত্রয়োদশ শতাব্দির প্রায় মধ্যভাগ থেকে পঞ্চদশ শতাব্দি পর্যন্ত সময়কালকে গথিক শিল্পের কাল বলা হয়ে থাকে। গথিক শব্দটি প্রায়ই লোকের মনে বিভ্রান্তির জন্ম দেয়।স্বভাবতই ধারণা করা স্বাভাবিক যে গথ জাতি থেকে এই শিল্প উদ্ভব হয়েছে কিন্তু তা নয়, ষোড়শ ও সপ্তদশ শতাব্দীর যারা একমাত্র ক্লাসিকাল শিল্পকে শ্রেষ্ঠ ও চূড়ান্ত বলে মানতেন তারা এই শৈলিকে নিকৃষ্ট বলে মনে করবার জন্য গথ জাতির নামের সাথে জুড়ে নামকরণ করেন গথিক।                                               
প্রকৃতপক্ষে রোমানেস্ক শৈলী থেকে স্বাভাবিক নিয়মে গথিক শিল্পের বিকাশ ঘটে ছিল। ত্রয়োদশ শতাব্দির মধ্যে সমগ্র ইউরোপ খ্রিষ্টীয় জগতের অন্তর্ভুক্ত হয়। রাজনৈতিক অনিশ্চয়তার অবসান ঘটায় সামাজিক নিরাপত্তা ফিরে আসে। ফলে শিল্পী ও কলাকুশলীদের নতুন নতুনদের পরীক্ষা নিরীক্ষার সুযোগ মিলে।ফলে মিলে স্বীকৃতি। 
ঊনবিংশ শতাব্দিতে ভিক্টর উগো নামক শিল্পীর কাছ থেকে স্বীকৃতি মিলে প্রথম গথিক শিল্পের।
সুক্ষাগ্র খিলানের ব্যবহার গথিক স্থাপত্যে অন্যতম প্রধান বৈশিষ্ট্য। যদিও আরবে ও পারস্যে সুক্ষাগ্র খিলানের ব্যবহার বহুকাল থেকে প্রচলিত ছিল এবং দক্ষিণ ফ্রান্সএর রোমানেস্ক সৌধের নিচে সুক্ষাগ্র খিলান করা আছে। তবে ইউরোপে তার সবচেয়ে বেশি ব্যবহার গথিক স্থাপত্যে দেখা যায়। 
গথিক স্থাপত্যের নিদর্শন পাওয়া যায় ফ্রান্স, ইংল্যান্ড, জার্মানি, স্পেন,ইতালির বিভিন্ন স্থাপত্য। এদের মধ্যে গির্জা, ক্যাথিড্রাল লক্ষণীয়। প্যারিসের নিকট স্যা-দেনিস,লাও ক্যাথিড্রাল,ইংল্যান্ডের সলজবেরি ক্যাথিড্রাল ক্যাথিড্রাল উল্লেখযোগ্য উদাহরণ ।
মধ্যযুগীয় শিল্প
মল্লিকার্জুন মন্দির

মল্লিকার্জুন জ্যোতির্লিঙ্গ মন্দির হল দক্ষিণ ভারতের অন্ধ্রপ্রদেশ  রাজ্যের শ্রীশৈলমে অবস্থিত একটি শিবমন্দির। এটি  শিবের পবিত্রতম বারোটি জ্যোতির্লিঙ্গ মন্দিরের অন্যতম। মল্লিকার্জুন জ্যোতির্লিঙ্গ মন্দির ২৭৫টি পাদল পেত্রা স্থলমের অন্যতম মন্দিরও বটে।

জ্যোতির্লিঙ্গ
শিব মহাপুরাণ অনুসারে, একবার সৃষ্টিকর্তা ব্রহ্মা ও রক্ষাকর্তা বিষ্ণুর মধ্যে তাঁদের মধ্যে জগতে কে শ্রেষ্ঠ তা নিয়ে তর্ক বেধেছিল। তাঁদের পরীক্ষা করার জন্য শিব ত্রিভুবনকে একটি অনন্ত আলোর লিঙ্গ বা জ্যোতির্লিঙ্গ দ্বারা বিভক্ত করেছিলেন। বিষ্ণু ও ব্রহ্মা দুই দিকে সেই লিঙ্গের উৎস খুঁজতে বের হন। ব্রহ্মা মিথ্যা বলেন যে তিনি জ্যোতির্লিঙ্গের অন্ত খুঁজে পেয়েছেন। কিন্তু বিষ্ণু পরাজয় স্বীকার করে নেন। শিব দ্বিতীয় জ্যোতির্লিঙ্গ রূপে আবির্ভূত হয়ে ব্রহ্মাকে শাপ দেন যে কোনো অনুষ্ঠানে তাঁর স্থান থাকবে না। অন্যদিকে তিনি বিষ্ণুকে আশীর্বাদ করেন যে বিষ্ণু প্রলয়কাল অবধি পূজিত হবেন। জ্যোতির্লিঙ্গ হল সর্বোচ্চ অখণ্ড সত্য, যাতে শিব আংশিকভাবে আবির্ভূত হন। জ্যোতির্লিঙ্গ মন্দিরগুলি সেইখানেই গড়ে উঠেছে যেখানে শিব আলোর অগ্নিময় লিঙ্গরূপে আবির্ভূত হয়েছিলেন। প্রথমদিকে মনে করা হত জ্যোতির্লিঙ্গের সংখ্যা ৬৪। এর মধ্যে ১২টিকে পবিত্রতম বলে গণ্য করা হয়।  প্রত্যেকটি জ্যোতির্লিঙ্গের পৃথক পৃথক নাম আছে। এগুলিকে শিবের বিভিন্ন রূপভেদ মনে করা হয়।  প্রত্যেক মন্দিরেই শিবলিঙ্গ শিবের অনন্ত প্রকৃতির প্রতীক আদি ও অন্তহীন স্তম্ভের প্রতিনিধিত্ব করে। বারোটি জ্যোতির্লিঙ্গ হল গুজরাতের সোমনাথ ও দ্বারকার নাগেশ্বর মন্দির, অন্ধ্রপ্রদেশের শ্রীশৈলমের মল্লিকার্জুন, মধ্যপ্রদেশের মহাকালেশ্বর (উজ্জয়িনী) ও ওঙ্কারেশ্বর, হিমালয়ে কেদারনাথ, মহারাষ্ট্রে ভীমশঙ্কর মন্দির, ঘৃষ্মেশ্বর ও ত্র্যম্বকেশ্বর মন্দির, উত্তরপ্রদেশের বারাণসীতে কাশী বিশ্বনাথ মন্দির, ঝাড়খণ্ডে বৈদ্যনাথ মন্দির এবং তামিলনাড়ুর রামেশ্বরমে রামনাথস্বামী মন্দির।

পৌরাণিক উপাখ্যান
শিব ও পার্বতী তাঁদের দুই ছেলে গণেশ ও কার্তিকের জন্য উপযুক্ত পাত্রী খুঁজছিলেন। কার্তিক সেই সময় তর্ক জুড়েছিলেন কে আগে বিয়ে করবেন সেই নিয়ে। শিব বলেন, যে আগে বিশ্ব প্রদক্ষিণ করে আসতে পারবে তারই আগে বিয়ে হবে। কার্তিক তাঁর বাহনে চেপে বিশ্ব প্রদক্ষিণে বেরিয়ে পড়েন। গণেশ শিব ও পার্বতীকেই সাত বার প্রদক্ষিণ করেন। কারণ, শাস্ত্রমতে নিজের পিতামাতাকে প্রদক্ষিণ করলে ভূপ্রদক্ষিণ করা হয়। শিব বুদ্ধি, সিদ্ধি ও ঋদ্ধির সঙ্গে গণেশের বিয়ে দেন। কার্তিক ফিরে এসব দেখে রেগে গিয়ে ক্রৌঞ্চ পর্বতে কুমারব্রহ্মচারী নামে বাস করতে চলে যান। শিব কার্তিককে শান্ত করতে আসেন। তা দেখে তিনি অন্যত্র চলে যেতে চেয়েছিলেন। কিন্তু দেবতাদের অনুরোধে তিনি কাছাকাছিই থেকে যান। শিব ও পার্বতী যেখানে ছিলেন সেই জায়গাটি শ্রীশৈলম নামে পরিচিত হয়। শিব অমাবস্যায় ও পার্বতী পূর্ণিমায় কার্তিককে দেখতে আসতেন। মন্দিরটি পূর্বমুখী। কেন্দ্রীয় মণ্ডপে অনেকগুলি স্তম্ভ এবং নন্দীকেশ্বরের একটি বিরাট মূর্তি আছে। শিবরাত্রি এই মন্দিরের প্রধান উৎসব। অতপর কিছুকাল পরে দেবী পার্বতী নিজের পুত্র গণেশ কে বলেন কার্তিক তাকে ত্যাগ করার জন্য তিনি খুব কষ্টে আছেন আড়ালে থেকে সব কথা শুনে কার্তিক তার মায়ের কাছে ফিরে যান। এবং কৈলাসে ফিরে যান ও দেবী ষষ্ঠী কে বিবাহ করেন।

শক্তিপীঠ

শ্রীশৈলমের মল্লিকার্জুন মন্দির ১৮টি মহাশক্তিপীঠের একটি। পুরাণে দক্ষযজ্ঞে সতীর দেহত্যাগের গল্প পাওয়া যায়। কথিত আছে মল্লিকার্জুনে সতীর উপরোষ্ঠ পড়েছিল।

পাদটীকা

তথ্যসূত্র

.

বহিঃসংযোগ

জ্যোতির্লিঙ্গ
কুর্নুল জেলার হিন্দু মন্দির
অন্ধ্রপ্রদেশের প্রত্নক্ষেত্র
ভারতীয় ডাকটিকিটে ভবন ও স্থাপনা
শক্তিপীঠ
মধুমিতা সরকার

মধুমিতা সরকার (জন্ম: ২৬ অক্টোবর ১৯৯২) একজন ভারতীয় বাঙালি  অভিনেত্রী। তিনি বোঝেনা সে বোঝেনা টেলিভিশন ধারাবাহিককে পাখি ঘোষ এবং কুসুম দোলায় ডক্টর ইমন মুখার্জির প্রধান চরিত্রে অভিনয়ের জন্য পরিচিত। তার বাণিজ্যিক ও সমালোচকদের সফল সিনেমা চিনি ২ (২০২৩) ও সূর্য (২০২৪)।

কর্মজীবন
তিনি যাদবপুর বিশ্ববিদ্যালয় থেকে দর্শন শাস্ত্রে অনার্স করেন। তিনি মূলত বোঝেনা সে বোঝেনা টেলিভিশন ধারাবাহিকের পাখি,  কেয়ার করি নার "জুনি" ও কুসুম দোলার "ইমন" চরিত্রের জন্য পরিচিতি। এছাড়া তিনি মডেলিং ও করেছেন।

চলচ্চিত্রের তালিকা

চলচ্চিত্র

টেলিভিশন

ওয়েব সিরিজ

মহালয়া

সঙ্গীত ভিডিও

ব্যক্তিজীবন 
২০১৫ সালের জুলাইয়ে তিনি পরিচালক, প্রযোজক ও অভিনেতা সৌরভ চক্রবর্তীকে বিয়ে করেন। ২০১৯ সালে তাদের বিবাহ বিচ্ছেদ হয়।

পুরস্কার

স্টার জলসা পরিবার অ্যাওয়ার্ডস ও টেলিসম্মান পুরস্কার পেয়েছেন।

তথ্যসূত্র

বহিঃসংযোগ 

 

জীবিত ব্যক্তি
১৯৯২-এ জন্ম
ভারতীয় টেলিভিশন অভিনেত্রী
ভারতীয় ধারাবাহিক নাটকের অভিনেত্রী
কলকাতার অভিনেত্রী
যাদবপুর বিশ্ববিদ্যালয়ের প্রাক্তন শিক্ষার্থী
রিতেশ দেশমুখ

রিতেশ দেশমুখ (জন্মঃ ১৭ ডিসেম্বর ১৯৭৮; সংক্ষেপেঃ রিতেশ) হচ্ছেন একজন ভারতীয় চলচ্চিত্র অভিনেতা, প্রযোজক এবং স্থপতি। তিনি হিন্দী এবং মারাঠা চলচ্চিত্রে অভিনয়ের জন্য সুপরিচিত। রিতেশ প্রয়াত রাজনীতিবীদ বিলাসরাও দেশমুখ এবং বৈশালী দেশমুখ-এর পুত্র।

রিতেশ ২০০৩ সালে কে. বিজয়া ভাস্কর পরিচালিত তুঝে মেরি কসম চলচ্চিত্রে অভিনয়ের মাধ্যমে অভিনয় জীবন শুরু করেন; চলচ্চিত্রটিতে তার বিপরীতে অভিনয় করেন জেনেলিয়া ডি'সুজা। কিন্তু ব্যাপক পরিচিতি পেতে তাকে ২০০৪ সাল পর্যন্ত অপেক্ষা করতে হয়। রম্য চলচ্চিত্র মাস্তি তাকে খ্যাতি এনে দেয় এবং তিনি বেশ কিছু পুরস্কারের মনোনয়ন লাভ করেন। ২০১৩ সালে রিতেশ মারাঠি চলচ্চিত্র বালাক পালাক প্রযোজনার মাধ্যমে প্রযোজক হিসাবে আত্মপ্রকাশ করেন।

কর্মজীবন

চলচ্চিত্রের তালিকা

তথ্যসূত্র

বহিঃসংযোগ 

 
 
}

ভারতীয় অভিনেতা
জীবিত ব্যক্তি
১৯৭৮-এ জন্ম
হিন্দি চলচ্চিত্র অভিনেতা
মারাঠি ব্যক্তি
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
মহারাষ্ট্রের ব্যক্তি
লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
১৯৭৭-এ জন্ম
শ্রেষ্ঠ কৌতুকাভিনয়শিল্পী বিভাগে জি সিনে পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
স্ট্যাফোর্ড ক্রিপস‌

স্যার স্ট্যাফোর্ড ক্রিপস‌ () এফআরএস (২৪ এপ্রিল ১৮৮৯ - ২১ এপ্রিল ১৯৫২) ছিলেন ২০শ শতাব্দীর প্রথম-অর্ধের একজন ব্রিটিশ লেবার দলীয় রাজনীতিবিদ।

আরও দেখুন 
List of ambulance drivers during World War I
Cripps question (patent law)

তথ্যসূত্র

অধিক পঠন 
 Clarke, Peter. The Cripps Version: The Life of Sir Stafford Cripps (2002)
 Burgess, Simon. Stafford Cripps: a political life (1999)
 Byant, Chris. Stafford Cripps: the first modern chancellor (1997)
 Clarke, Peter and Richard Toye, "Cripps, Sir (Richard) Stafford (1889–1952)", Oxford Dictionary of National Biography, Oxford University Press, 2004; online edn, Jan 2011 accessed 14 June 2013 doi:10.1093/ref:odnb/32630
 Frame, William. "'Sir Stafford Cripps and His Friends': The Socialist League, the National Government and the Reform of the House of Lords 1931–1935," Parliamentary History (2005) 24#3 pp 316–331
 Gorodetsky, Gabriel. Stafford Cripps' Mission to Moscow, 1940–42 (1985) 361pp

বহিঃসংযোগ 

 
 
 Blue plaque to Sir Stafford Cripps at Filkins 
 

১৮৮৯-এ জন্ম
১৯৫২-এ মৃত্যু
ইউনিভার্সিটি কলেজ লন্ডনের প্রাক্তন শিক্ষার্থী
রয়েল সোসাইটির সভ্য
নাইটস ব্যাচেলর
চেলসি, লন্ডনের ব্যক্তি
ইংল্যান্ডের স্বতন্ত্র রাজনীতিবিদ
লর্ড প্রিভি সিল
ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
যুক্তরাজ্যের কমন্সসভার নেতা
যুক্তরাজ্যের প্রিভি কাউন্সিলের সদস্য
চার্চিল যুদ্ধকালীন সরকারের মন্ত্রী, ১৯৪০-১৯৪৫
উইনচেস্টার কলেজে শিক্ষিত ব্যক্তি
ইংল্যান্ড এবং ওয়েলসের সলিসিটর জেনারেল
যুক্তরাজ্যের সংসদ সদস্য ১৯৩১-১৯৩৫
যুক্তরাজ্যের সংসদ সদস্য ১৯২৯-১৯৩১
যুক্তরাজ্যের সংসদ সদস্য ১৯৩৫-১৯৪৫
যুক্তরাজ্যের সংসদ সদস্য ১৯৪৫-১৯৫০
যুক্তরাজ্যের সংসদ সদস্য ১৯৫০-১৯৫১
অ্যাটলি সরকারের মন্ত্রী, ১৯৪৫-১৯৫১
ফ্যাবিয়ান সোসাইটির সভাপতি
যুক্তরাজ্যের কোষাধ্যক্ষ
বাণিজ্য বোর্ডের সভাপতি
সোভিয়েত ইউনিয়নে যুক্তরাজ্যের রাষ্ট্রদূত